ผลกระทบของวิกฤติรัสเซีย-ยูเครนต่อหุ้นไทย
7 มีนาคม 2565

ผลกระทบของวิกฤติรัสเซีย-ยูเครนต่อหุ้นไทย
คงเป้า SET Index ปี 2565 ที่ 1,680
จากความผันผวนที่สูงขึ้นจากการปรับขึ้นอัตราดอกเบี้ยของเฟดและสถานการณ์ในยูเครนทำให้เรายังคงเป้าสิ้นปี 2565 ของ SET Index ที่ 1,680 จุดอิงตามกำไรต่อหุ้น (EPS) ที่ 96.29 บาท และ EYG ที่ -0.875SD
ปัจจัยเสี่ยงสำคัญ:สถานการณ์ในยูเครนที่ทวีความรุนแรงขึ้นและอัตราเงินเฟ้อพุ่งสูง
สถานการณ์ในยูเครนยังคงคาดการณ์ลำบาก โดยเราคาดว่า SET Index มีโอกาสลงได้สูงสุดที่ 10% ในกรณีที่ความขัดแย้งทวีความรุนแรงขึ้นอีก ซึ่งอาจเป็นผลจากราคาพลังงานและสินค้าโภคภัณฑ์ที่เพิ่มขึ้น ต้นทุนที่สูงขึ้น แรงกดดันด้านการท่องเที่ยวของไทยและ GDP ที่ลดลง ขณะที่ราคาน้ำมันที่สูงขึ้นทุก ๆ 10 ดอลลาร์สหรัฐฯ/บาร์เรล จะส่งผลกระทบต่อ GDP ของไทยที่ 0.96% และอัตราเงินเฟ้อที่ 0.4% อัตราเงินเฟ้อที่เพิ่มขึ้นเกิดจากวิกฤติด้านอุปทานไปพร้อมกับอุปสงค์ที่ชะลอตัวลดลงจากราคาสินค้าและบริการที่ปรับตัวสูงขึ้นซึ่งอาจทำให้เกิดภาวะเศรษฐกิจถดถอย (Stagflation) ซึ่งจะส่งผลกระทบเชิงลบต่อหุ้นไทย เนื่องจากธนาคารกลางต้องเร่งปรับขึ้นอัตราดอกเบี้ยเพื่อสกัดเงินเฟ้อในขณะที่การเติบโตอ่อนแอลง
แนะนำ “ซื้อเมื่อย่อตัว”
สงครามในยูเครนไม่ได้เป็นไปอย่างที่รัสเซียต้องการ เนื่องจากการต่อต้านอย่างรุนแรงจากประชาชนชาวยูเครนและการคว่ำบาตรจากชาติตะวันตกที่เข้มข้นขึ้น ซึ่งอาจนำไปสู่สถานการณ์ที่ 2 (ยูเครนยืนหยัดต่อสู้) หรือสถานการณ์ที่ 3 (ปธน.ปูติน และ/หรือ NATO-สหรัฐ-อียู ตอบโต้มากเกินความจำเป็น) ซึ่งแย่กว่าสมมติฐานกรณีพื้นฐานของเราคือสถานการณ์ที่ 1 (การทำสงครามที่จำกัดกับการเปลี่ยนแปลงระบอบการปกครองในกรุงเคียฟ) เพราะมีโอกาสเกิดการคว่ำบาตรทางเศรษฐกิจที่รุนแรงขึ้นและการตอบโต้ทางทหารซึ่งกันและกัน เราใช้แนวรับหลักที่ 1,580-1,630 จุด (หรือ -0.625SD ถึง -0.75SD) หรือ downside ที่ 5% จากระดับสูงสุดในปี 2565 ที่ 1,720 จุด สำหรับสถานการณ์ที่ 2 และ 1,500-1,540 จุด (หรือ -0.375SD ถึง -0.50 SD) หรือ downside ที่ 10% สำหรับสถานการณ์ที่ 3
ขณะเดียวกัน เราคงมุมมองเชิงบวกต่อตลาดหุ้นไทยในระยะกลาง เนื่องจาก 1) เฟดมีแนวโน้มที่จะใช้นโยบายที่แข็งกร้าวน้อยลงกว่าที่ตลาดคาดก่อนหน้า 2) แนวโน้ม GDP และ EPS ของไทยที่แข็งแกร่งในปี 2565-66 3) ราคาน้ำมันที่สูงขึ้นเป็นบวกกับกำไรของตลาดหุ้นไทย เพราะถ่วงด้วยกลุ่มพลังงานในสัดส่วนสูง และ 4) การซื้อสุทธิจากต่างประเทศที่เป็นบวกอย่างต่อเนื่อง หากยูเครน-รัสเซียสามารถบรรลุข้อตกลงทางการทูตได้ เราจะเห็น upside ต่อ SET Index ที่ 1,740 จุด (หรือ EYG ที่ -1SD) ซึ่งเป็นกรณีที่ดีที่สุดของเรา
ธีมการลงทุนและหุ้นแนะนำประจำเดือน
-แนวโน้มการบริโภคและการลงทุนในประเทศที่ดีขึ้น (CPALL OSP และ STEC) คาดว่ารัฐบาลจะอนุมัติมาตรการกระตุ้นเศรษฐกิจและโครงการโครงสร้างพื้นฐานเพื่อกระตุ้นการบริโภคและการลงทุนภายในประเทศก่อนการเลือกตั้ง
-Pent-up demand สำหรับการเดินทาง (AMATA CENTEL และ BH) คาดว่ายอดขายที่ดินของ AMATA จำนวนคนไข้ของ BH และอัตราการเข้าพักและอัตราห้องพักเฉลี่ยของ CENTEL จะสูงขึ้น หลังวิกฤติโควิด-19
-ป้องกันความเสี่ยงจากราคาสินค้าโภคภัณฑ์ที่สูงขึ้น (BANPU BCP และ PSL) ราคาสินค้าโภคภัณฑ์ที่เพิ่มขึ้นจะเป็นผลบวกต่อ BANPU BCP และ PSL
-หุ้นกลุ่ม Yield play (KKP ORI DTAC และ BAM) คาดว่าหุ้นปันผลจะทำผลงานได้ดีกว่าในช่วงการปรับฐานของตลาด
-อัตราดอกเบี้ยสูงขึ้น (BLA) อัตราดอกเบี้ยที่สูงขึ้นน่าจะช่วยกระตุ้น ROI ของ BLA
-หุ้นกลุ่ม Growth play (BE8) คาดว่า BE8 จะเติบโตที่ 57%/44% ในปี 2565-66
KS #KSecurities #หุ้น #ลงทุน #INVESTMENT #Strategy
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp